План је првобитно предвиђао да у окупацији учествују и словачке и румунске трупе, те поделу Мађарске на три дела. Врховна команда није у њему назначила дан почетка спровођења. Овај нацрт отворио је пут другом, из новембра 1943, којим је било предвиђено да се ангажују само немачке јединице. Након објављивања закључака са Техеранске конференције (28.11-01.12.1943) дошло је до извесног смањења напетости, с обзиром да инвазију на Балкан више није требало очекивати.